ঈদগাঁওতে তিন প্রতিষ্ঠানে অভিযান, অর্ধ লক্ষ টাকা জরিমানা

আনোয়ার হোছাইন ঈদগাঁও:

কক্সবাজারের ঈদগাঁওতে উপজেলা নির্বাহী কর্মকর্তা মো: জাকরিয়ার নেতৃত্বে তিন প্রতিষ্ঠানে মোবাইল কোর্ট পরিচালিত হয়েছে। এর মধ্যে এক প্রতিষ্ঠানকে সিলগালা ও আরো দুই প্রতিষ্ঠানকে অর্ধ লক্ষ টাকা জরিমানা করা হয়।

সোমবার (২৫ সেপ্টেম্বর) বেলা সোয়া ৩ টার দিকে ঘণ্টাব্যাপী ঈদগাঁও স্টেশন ও গরু বাজার এলাকায় এ অভিযান পরিচালিত হয়।

ঈদগাঁও উপজেলা নির্বাহী কর্মকর্তার পেইজ সূত্রে জানা যায়, উপজেলা নির্বাহী কর্মকর্তা মো: জাকারিয়ার নেতৃত্বে পরিচালিত মোবাইল কোর্ট অভিযানে ঈদগাঁও স্টেশনে বাজারে অনুমোদনহীন ও অস্বাস্থ্যকর পরিবেশে কার্যক্রম চালানোর দায়ে পপুলার ল্যাবকে (ডায়াগনস্টিক সেন্টার) ২০০০০/- টাকা , গরু বাজারে আল মদিনা ডায়াগনস্টিক সেন্টারকে ২০০০০/টাকা) সহ মোট ৪০,০০০/- (চল্লিশ হাজার) টাকা অর্থদণ্ড প্রদান করা হয়।

এছাড়া কম্বাইন্ড মেডিকেল ডক্টরস চেম্বার নামের আরেক প্রতিষ্ঠানকে সিলগালা করে দেয়া হয়।

এসময় উপস্থিত ছিলেন উপজেলা স্বাস্থ্য ও পরিবার পরিকল্পনা কর্মকর্তা সদর ডাঃ রাদিয়া আফরোজ ও কক্সবাজার সদর স্যানিটারি ইন্সপেক্টর জহর লাল পাল।